Ullern kirke (Oslo)

Ullern kirke er soknekirke for Ullern menighet i Vestre Aker prosti i Oslo bispedømme i Bydel Ullern i Oslo kommune. 

Ullern kirke er en korskirke i romansk stil fra 1903 på eiendommen Holgerslyst.
mini|venstre|Ullern kirke sett mot apsisen i koret fotografert i 1939.
Byggverket er i stein og har 800 sitteplasser. Arkitekt var Harald Bødtker.

De opprinnelige tegningene til kirken var ved Georg Andreas Bull, stadskonduktøren i Oslo. Disse ble omarbeidet ved arkitekt Johan Storm Munch i 1899 og godkjent av kommunen. Tegningene gikk tapt samme år da gården Munch hadde kontor i brant ned. Oppdraget gikk derfor til Harald Bødtker, som nettopp var blitt ansatt som kommunearkitekt i Aker.Ullern kirke av Geir Tandberg Steigan fra Arc!

Den korsformede bygningen er dominert av et kraftig midttårn. Tårnet er firkantet og har tre vinduer på hver side. Det avsluttes av et pyramideformet spir dekket av kobber.

 Interiør 
I korets apsis domineres kirken av Eilif Peterssens freske «Kristi himmelfart» fra 1908–1909. Den ble utført i nært samarbeid med Domenico Erdmann.Sivesind (2002), s. 77. På alteret, foran fresken, er en marmorbaldakin tegnet av Bødtker.

Også prekestolen er tegnet av Bødtker, mens døpefonten er fra firma Johs. Grønseth. Glassmaleriene er fra 1915–1916, tegnet og utført av forskjellige kunstnere, deriblant Gabriel Kielland og Karl Kristiansen.Sivesind (2002), s. 73–74.Karl Kristiansen i Norsk kunstnerleksikon.

 Orgel 
Ullern kirkes orgel er bygget av Åkerman & Lund Orgelbyggeri, Knivsta, i 1987 og har 34 stemmer. Det er bygget med påvirkning av stilidealer fra fransk barokk. Det avløste et elektropneumatisk orgel fra 1938 med 31 stemmer bygget av J. H. Jørgensen Orgelfabrikk.

 Referanser 

 Litteratur 	


 Eksterne lenker 

 Omtale på Arkitekturhistorie


Kategori:Kirker i Oslo
Kategori:Kirker i Vestre Aker prosti
Kategori:Veier i bydel Ullern
Kategori:Kulturminner i bydel Ullern
Kategori:Norske kirker fra 1903
Kategori:Harald Bødtker